इस मामले को लेकर जहां कांग्रेस को लगता है कि सबको कोर्ट जाने का हक है, वहीं बीजेपी मानती है कि मामले को सियासी रंग दिया जा रहा है. कांग्रेस प्रवक्ता पंकज चतुर्वेदी ने कहा कि ये बीजेपी की छोटी सोच है. वह इस मामले को राजनीति का औजार बनाना चाहती है. 'भारत माता की जय' को लेकर उद्दंडता करते हैं तो निश्चित तौर पर सबके मौलिक, संवैधानिक अधिकार हैं, वो कोर्ट के कानून के पास जा सकते हैं. वहीं बीजेपी नेता डॉ हितेष बाजपेयी ने कहा कि ये राजनीतिक रूप से प्रेरित संगठन हैं, स्वाभाविक है जब चुनाव आते हैं, ये माहौल खराब करने की कोशिश करते हैं. मध्यप्रदेश शांति का टापू है. यहां ऐसी घटनाएं नहीं होती हैं, जबतक शांति भंग नहीं होती हम भी उनपर नज़र रखे हैं.